Νταφ ΜαΚέγκαν

Ο Μάικλ Άντριου ΜαΚέγκαν (Michael Andrew "Duff" McKagan) είναι αμερικανός μουσικός. Είναι περισσότερο γνωστός για την συμμετοχή του στο hard rock συγκρότημα Guns N' Roses από το 1985 έως το 1997. Ο ΜαΚέγκαν επέστρεψε στο συγκρότημα το 2016, μαζί με τον κιθαρίστα Slash.

 Ο Μάικλ Άντριου ΜαΚέγκαν μεγάλωσε στο Σιάτλ και ήταν το μικρότερο από τα οκτώ παιδιά του Έλμερ και της Άλις ΜαΚέγκαν. Αποκαλείται "Νταφ" από νεαρή ηλικία.Ο ΜαΚέγκαν πέρασε από διάφορες μπάντες την περίοδο 1978-84. Μία από αυτές ήταν και το συγκρότημα "Road Crew", όπου γνώρισε τον κιθαρίστα Slash και τον ντράμερ Στίβεν Άντλερ. Οι Road Crew διαλύθηκαν έπειτα από έλειψη τραγουδιστή και λόγω της συμπεριφοράς του Άντλερ. Το 1985 ο ΜαΚέγκαν ανέλαβε τον ρόλο του μπασίστα στο συγκρότημα Guns N' Roses, αντικαθιστώντας τον Όλε Μπέιχ. Οι Slash και Άντλερ εντάχθηκαν στην μπάντα τον ίδιο μήνα. Οι Guns N' Roses, με τραγουδιστή τον Αξλ Ρόουζ, κιθαρίστες τους Ίζυ Στράντλιν και Slash, μπασίστα τον Νταφ ΜαΚέγκαν και ντράμερ τον Στίβεν Άντλερ έπαιξαν την πρώτη τους συναυλία στο Troubadour στις 6 Ιουνίου του ίδιου έτους. Το 1986 το συγκρότημα κυκλοφόρησε το EP Live ?!*@ Like a Suicide και το 1987 το άλμπουμ Appetite for Destruction, έναν δίσκο ο οποίος έχει πουλήσει πάνω από 30.000.000 αντίτυπα. Ακολούθησε το G N' R Lies του 1988. Αυτό ήταν και το τελευταίο άλμπουμ με τον Άντλερ, ο οποίος απολύθηκε λόγω του εθισμού του στην ηρωΐνη. Αντικαταστάθηκε από τον Ματ Σόρουμ των Cult. Τον Σεπτέμβριο του 1991 κυκλοφόρησαν τα δύο άλμπουμ Use Your Illusion I και II, ενώ δύο μήνες αργότερα ο Ίζυ Στράντλιν αποχώρησε από το συγκρότημα και αντικατστάθηκε από τον Γκίλμπυ Κλαρκ. Το 1993 κυκλοφόρησε ο δίσκος "The Spaghetti Incident?", στον οποίο ο ΜαΚέγκαν παρήχε κύρια φωνητικά σε τέσσερα κομμάτια. Την ίδια χρονία κυκλοφόρησε και το σόλο άλμπουμ Believe in Me, στο οποίο ο ΜαΚέγκαν ανέλαβε σχεδόν όλα τα όργανα. Το 1995, με τους Guns N' Roses να μην προχωρούν σε ηχογράφηση νέου υλικού, ο ΜαΚέγκαν ίδρυσε μαζί με τον Ματ Σόρουμ, τον Στιβ Τζόουνς των Sex Pistols και τον Τζων Τέιλορ των Duran Duran το συγκρότημα Neurotic Outsiders. Κυκλοφόρησαν τον πρώτο τους δίσκο το 1996, ενώ διαλύθηκαν το 1997. Το ίδιο έτος ο ΜαΚέγκαν αποχώρησε από τους Guns N' Roses. Το 1997 ο ΜαΚέγκαν επέστρεψε στο Σιάτλ, όπου επανενώθηκε η παλιά του μπάντα 10 Minute Warning. Κυκλοφόρησαν ένα άλμπουμ το 1998. Την ίδια χρονιά ο ΜαΚέγκαν ξεκίνησε τις ηχογραφήσεις για το δεύτερό του σόλο δίσκο, Beautiful Disease, ο οποίος, παρ' ότι ολοκληρώθηκε, δεν κυκλοφόρησε ποτέ λόγω θεμάτων με την δισκογραφική. Ο ΜαΚέγκαν προχώρησε σε περιοδεία με το νέο του συγκρότημα Loaded, οι οποίοι κυκλοφόρησαν το ζωντανό άλμπουμ Episode 1999: Live. Το 2001 κυκλοφόρησε το πρώτο στούντιο άλμπουμ των Loaded, Dark Days. Έπειτα παρέμειναν αδρανείς. Το 2002 ο ΜαΚέγκαν, μαζί με τον Slash, τον Ματ Σόρουμ και τον κιθαρίστα των Loaded Ντέιβ Κάσνερ, ίδρυσε το γκρουπ Velvet Revolver. Το συγκρότημα συμπλήρωσε ο Σκοτ Γουίλαντ των Stone Temple Pilots. Κυκλοφόρησαν το άλμπουμ Contraband το 2004 και το Libertad το 2007. Μετά την επιστροφή του Γουίλαντ στους Stone Temple Pilots, οι Velvet Revolver παρέμειναν αδρανείς. Το 2008 οι επανενωμένοι Loaded κυκλοφόρησαν το EP Wasted Heart, και το 2009 το άλμπουμ Sick. Το 2010 ο ΜαΚέγκαν εντάχθηκε στους Jane's Addiction, ενώ στις 14 Οκτωβρίου του ίδιου έτους εμφανίστηκε με τους Guns N' Roses στο O2 Arena για τα κομμάτια "You Could Be Mine", "Nice Boys", "Knockin' On Heaven's Door" και "Patience". Το 2011 οι Loaded κυκλοφόρησαν το άλμπουμ The Taking, ενώ ο ΜαΚέγκαν συχνά εμφανιζόταν με τους Guns N' Roses. Το 2012 ο ΜαΚέγκαν εντάχθηκε στο Rock and Roll Hall of Fame ως μέλος των Guns N' Roses.Το 2012 ο ΜαΚέγκαν άρχισε να περιοδεύει με το γκρουπ Rock N' Roll All Stars, μέλη του οποίου εκείνη τη στιγμή ήταν οι Ματ Σόρουμ και Γκίλμπυ Κλαρκ των Guns N' Roses, Τζο Έλιοτ των Def Leppard και Στιβ Στίβενς των Billy Idol. Το 2014 ο ΜαΚέγκαν έπαιξε σε τέσσερις ολόκληρες συναυλίες των Guns N' Roses. Έπαιξε μαζί τους και στο Revolver Golden Gods Awards, όπως και στο Joint.Το 2016, μαζί με τον Slash, επέστρεψε επίσημα στους Guns N' Roses. Ο ΜαΚέγκαν εχει δύο κόρες. Κατοικεί στο Σιάτλ με την οικογένειά του. Ο ΜαΚέγκαν ήταν από τους τελευταίους ανθρώπους που είδαν τον Κερτ Κομπέιν ζωντανό, πριν τον θάνατό του στις 5 Απριλίου του 1994. Είχε καθίσει δίπλα του σε μία πτήση από το Λος Άντζελες στο Σιάτλ στις 1 Απριλίου. Δεν προέβλεπα ότι θα έκανε ότι έκανε. Ήταν όντως κάπως, και ήμουν κι εγώ έτσι κάποτε... Θα του ζητούσα να μείνει στο σπίτι μου, όμως γύρισα και είχε φύγει. Στην αυτοβιογραφία του ο ΜαΚέγκαν ισχυρίζεται ότι η μπύρα Duff της σειράς The Simpsons πήρε το όνομά της από τον ίδιο. Ωστόσο δεν υπάρχουν στοιχεία που να το επιβεβαιώνουν, ενώ ο σχεδιαστής της σειράς Ματ Γκρέινινγκ αποκαλεί αυτόν τον ισχυρισμό "παράλογο". Με τους Guns N' Roses: Appetite for Destruction (1987) G N' R Lies (1988) Use Your Illusion I (1991) Use Your Illusion II (1991) "The Spaghetti Incident?" (1993)Με τους Fartz: You, We See You Crawling (1990)Με τους Neurotic Outsiders: Neurotic Outsiders (1996)Με τους 10 Minute Warning: 10 Minute Warning (1998)Με τους Mad for the Racket: The Racketeers (2001)Με τους Loaded: Dark Days (2001) Sick (2009) The Taking (2011)Με τους Velvet Revolver: Contraband (2004) Libertad (2007)Με τους Walking Papers: Walking Papers (2012)Σόλο: Believe in Me (1993) Beautiful Disease (ακυκλοφόρητο) Πολυμέσα σχετικά με το θέμα Duff McKagan στο Wikimedia Commons